O B E C NADLICE

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

# Všeobecne záväzné nariadenie

**č. 1/2016**

o nakladaní s komunálnymi odpadmi a drobnými stavebnými odpadmi na území obce Nadlice

*Návrh VZN: - vyvesený na úradnej tabuli obce dňa : 23.05.2016*

*- zverejnený na internetovej adrese obce dňa : 23.05.2016*

*Lehota na predloženie pripomienok k návrhu VZN do(včítane): 09.06.2016*

*Doručené pripomienky (počet) :*

*Vyhodnotenie pripomienok k návrhu VZN uskutočnené dňa ............................*

*Vyhodnotenie pripomienok k návrhu VZN doručené poslancom dňa ............................*

*VZN schválené Obecným zastupiteľstvom v Nadliciach dňa 10.06.2016*

*VZN vyvesené na úradnej tabuli obce Nadlice dňa : 10.06.2016*

*VZN zvesené z úradnej tabule obce Nadlice dňa : 27.06.2016*

***VZN nadobúda účinnosť dňom 01.07.2016***

za obec : Ing. Peter Dubravický

starosta obce

*Obecné zastupiteľstvo obce Nadlice na základe ust.§ 81 ods. 3 a 8 zákona č. 79/2015 Z. z. o odpadoch a o zmene a doplnení niektorých zákonov v nadväznosti na ust. § 4 ods. 3 písm. g) zákona č. 369/1990 Zb. o obecnom zriadení v znení neskorších právnych predpisov v nadväznosti v y d á v a toto*

**VŠEOBECNE ZÁVÄZNÉ NARIADENIE**

**č. 1/2016**

o nakladaní s komunálnymi odpadmi a drobnými stavebnými odpadmi na území obce Nadlice

**PRVÁ ČASŤ**

**Úvodné ustanovenia**

**§ 1**

1. Nariadenie upravuje v súlade s hierarchiou odpadového hospodárstva podrobnosti o:
2. nakladaní so zmesovým komunálnym odpadom a drobnými stavebnými odpadmi,
3. spôsobe zberu a prepravy komunálnych odpadov,
4. nakladaní s biologicky rozložiteľným komunálnym odpadom, resp. dôvody nezavedenia triedeného zberu komunálnych odpadov v súlade s § 81 odsekom 21 zák. č. 79/2015 Z. z.. pre biologicky rozložiteľný kuchynský odpad.
5. nakladaní s biologicky rozložiteľným kuchynským odpadom a reštauračným odpadom od prevádzkovateľa kuchyne,
6. spôsobe a podmienkach triedeného zberu komunálnych odpadov, najmä zberu
7. elektroodpadov z domácností,
8. odpadov z obalov a odpadov z neobalových výrobkov zbieraných spolu s obalmi,
9. použitých prenosných batérií a akumulátorov a automobilových batérií a akumulátorov,
10. veterinárnych liekov a humánnych liekov nespotrebovaných fyzickými osobami a zdravotníckych pomôcok,
11. jedlých olejov a tukov,
12. spôsobe zberu objemného odpadu a odpadu z domácností s obsahom škodlivých látok,
13. spôsobe nahlasovania nezákonne umiestneného odpadu,
14. spôsobe zberu drobného stavebného odpadu,
15. Toto nariadenie upravuje tiež výšku nákladov na zbernú nádobu na zmesový komunálny odpad, ktoré znáša pôvodný pôvodca odpadu.

**DRUHÁ ČASŤ**

**Nakladanie so zmesovým  komunálnym odpadom a drobnými stavebnými odpadmi**

**§ 2**

**Základné ustanovenia**

1. Komunálne odpady sú odpady z domácnosti vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba - podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činností právnickej osoby alebo fyzickej osoby - podnikateľa; za odpady z domácností sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp, alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov, ktoré sú majetkom obce alebo v správe obce a ďalšej zelene na pozemkoch fyzických osôb.
2. Zložka komunálnych odpadov je ich časť, ktorú možno mechanicky oddeliť a zaradiť ako samostatný druh odpadu. Zložka komunálneho odpadu sa považuje za vytriedenú, ak neobsahuje iné zložky komunálneho odpadu alebo iné nečistoty, ktoré možno zaradiť ako samostatné druhy odpadov.
3. Triedený zber komunálnych odpadov je činnosť, pri ktorej sa oddelene zbierajú zložky komunálnych odpadov.
4. Zmesový komunálny odpad je nevytriedený komunálny odpad alebo komunálny odpad po vytriedení zložiek komunálneho odpadu.
5. Drobný stavebný odpad je odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.
6. Komunálne odpady sa podľa vyhl. MŽP SR č. 365/2015 Z. z. ktorou sa ustanovuje Katalóg odpadov zaraďujú v prílohe č. 1 nazvanej Zoznam odpadov do skupiny č. 20 – Komunálne odpady (odpady z domácnosti podobné odpady z obchodu, priemyslu a inštitúcií) vrátane ich zložiek z triedeného zberu. V rámci tejto skupiny sa komunálne odpady členia na tieto podskupiny : 20 01 zložky komunálnych odpadov z triedeného zberu, 20 02 Odpady zo záhrad a z parkov vrátane odpadu z cintorínov a 20 03 iné komunálne odpady.

**§ 3**

**Nakladanie so zmesovým  komunálnym odpadom**

Držitelia komunálneho odpadu sú povinní zmesový komunálny odpad, t.j. komunálny odpad po vytriedení oddelene zbieraných zložiek komunálneho odpadu zhromažďovať a umiestňovať nasledovne:

* do 110 litrovej alebo 120 litrovej zbernej nádoby umiestnenej pri každej stavbe na území obce

**§ 4**

**Spôsob zberu drobného stavebného odpadu**

1. Držiteľ drobného stavebného odpadu je povinný tento najprv vytriediť a použiteľnú časť zhodnotiť; zvyšnú časť je držiteľ povinný odovzdať na zbernom mieste v katastri obce Nadlice. Odovzdanie odpadu je držiteľ povinný vopred nahlásiť na Obecnom úrade v Nadliciach.
2. Obec zavádza množstvový zber drobného stavebného odpadu na celom území obce.

**§ 5**

**Množstvový zber zmesového komunálneho odpadu**

1. Množstvový zber zmesového komunálneho odpadu sa zavádza na celom území obce pre všetkých pôvodcov komunálneho odpadu .
2. Držitelia komunálnych odpadov sú i v rámci množstvového zberu povinní ho zbierať po vytriedení jeho zložiek podľa jednotlivých druhov odpadov v zmysle § 6 tohto nariadenia.
3. Na účely množstvového zberu komunálneho odpadu sa ustanovujú tri veľkosti zberných nádob, z ktorých je pôvodca odpadu oprávnený si vybrať nasledovne:
   1. 110 litrová zberná nádoba
   2. 240 litrová zberná nádoba
   3. 1100 litrová zberná nádoba

1. Ak je nehnuteľnosť v spoluvlastníctve viacerých pôvodcov odpadov, alebo ak ide o zber odpadu v bytovom dome, výber veľkosti zbernej nádoby sa uskutoční na základe dohody všetkých pôvodcov odpadu. Ak sa pôvodcovia odpadu nedohodnú, rozhodne obec.

**TRETIA ČASŤ**

**Spôsob a podmienky triedeného zberu komunálnych odpadov**

**§ 6**

1. Obeczabezpečuje vykonávanie triedeného zberu komunálnych odpadov pre:

* **sklo,**
* **papier,**
* **plast,**
* **kov,**
* **biologicky rozložiteľný kuchynský odpad,** resp. dôvody nezavedenia triedeného zberu komunálnych odpadov pre biologicky rozložiteľný kuchynský odpad podľa § 81 odsek 21 zák. č. 79/2015 Z. z. o odpadoch
* **biologicky rozložiteľné odpady zo záhrad a parkov vrátane odpadu z cintorínov**.
* **jedlé oleje a tuky z domácností**
* **elektroodpady z domácností a použité prenosné batérie a akumulátorov,**

**automobilové batérie a akumulátory**

* **veterinárne lieky a humánne lieky nespotrebované fyzickými osobami a zdravotnícke pomôcky,**
* **odpady z obalov a odpady z neobalových výrobkov zbieraných spolu s obalmi,**
* **objemný odpad a zložky komunálneho odpadu s obsahom škodlivín**

1. Držitelia komunálneho odpadu sú povinní zapojiť sa do systému triedeného odpadu v obci podľa tohto nariadenia.

**§ 7**

**Objemný odpad a odpad z domácností s obsahom škodlivín**

Objemný odpad a oddelene zbierané zložky komunálneho odpadu z domácností s obsahom škodlivých látok sú držitelia komunálneho odpadu povinní umiestňovať do kontajnerov na zber objemného odpadu, ktoré obec rozmiestňuje na území obce. V obci Nadlice sa umiestňujú veľkoobjemové kontajnery 2 krát do roka v počte 6 ks, a to v mesiacoch apríl a október.

**§ 8**

**Triedený zber skla, papiera, plastov a skla**

Držitelia komunálneho odpadu sú povinní zo zmesového komunálneho odpadu triediť a oddelene umiestňovať nasledovné zložky komunálneho odpadu:

* sklo: do zelenej zbernej nádoby alebo do zeleného vreca
* papier: do modrej zbernej nádoby alebo do modrého vreca
* plast : do žltej zbernej nádoby alebo do žltého vreca
* kov: do červeného vreca

*Zberné nádoby sú umiestnené pred miestnym obchodom.*

**§ 9**

**Nakladanie s biologicky rozložiteľnými komunálnymi odpadmi zo záhrad a parkov vrátane odpadu z cintorínov,**

1. Obec zabezpečuje triedený zber biologicky rozložiteľného odpadu zo záhrad a parkov vrátane odpadu z cintorínov, takto :

* Odpad z cintorína sa zbiera do zbernej nádoby umiestnenej na miestnom cintoríne. Nádoba je vyvážaná podľa potreby.
* Biologicky rozložiteľný odpad zo záhrad od fyzických osôb je obcou zabezpečovaný dvakrát ročne do zberných nádob umiestnených v obci, a to na jar a jeseň. Umiestnenie a termín zberu obec vyhlási miestnym rozhlasom.

**§ 10**

**Nakladanie s biologicky rozložiteľným kuchynským odpadom a biologicky rozložiteľným kuchynským odpadom a reštauračným odpadom od prevádzkovateľa kuchyne,**

(1) Na obec sa nevzťahuje povinnosť zaviesť a zabezpečovať vykonávanie triedeného zberu

komunálneho odpadu pre biologicky rozložiteľný kuchynský odpad pretožepreukáže, že najmenej 50% obyvateľov obce kompostuje vlastný odpad.

1. Za nakladanie s biologicky rozložiteľným kuchynským odpadom a reštauračným odpadom, ktorého je pôvodcom zodpovedá prevádzkovateľ kuchyne.
2. Prevádzkovateľ kuchyne je povinný zaviesť a zabezpečovať vykonávanie triedeného zberu pre biologicky rozložiteľný kuchynský odpad a reštauračný odpad, ktorého je pôvodcom.

**§ 11**

**Spôsob a podmienky triedeného zberu elektroodpadov z domácností a použitých prenosných batérií a akumulátorov a automobilových batérií a akumulátorov**

1. Na elektroodpad sa vzťahuje rozšírená zodpovednosť výrobcov.
2. Výrobca elektrozariadení je povinný na vlastné náklady zabezpečiť individuálne alebo kolektívne nakladanie s odpadom.
3. Obec umožňuje výrobcovi elektrozariadení alebo príslušnej organizácii zodpovednosti výrobcov na ich náklady

a) zaviesť a prevádzkovať na jej území systém oddeleného zberu elektroodpadu z domácností,

b) užívať v rozsahu potrebnom na tento účel existujúce zariadenia na zber komunálnych odpadov.

(4) Zber elektroodpadu z domácností je zabezpečovaný:

- obcou, ktorá má uzatvorenú zmluvu so zberovou spoločnosťou. Zber sa uskutočňuje

prostredníctvom kalendárového zberu dvakrát ročne. Občania môžu elektroodpad bezplatne

odovzdať na mieste, ktoré obec vopred zverejní miestnym rozhlasom a na úradnej tabuli.

- spätným zberom prostredníctvom distribútorov elektrozariadení. Distribútor elektrozariadení je

povinný bezplatne uskutočňovať spätný zber nefunkčných alebo nepotrebných elektrozariadení pri

kúpe nového elektrozariadenia výmenou kus za kus v prevádzkach, ktoré slúžia na predaj

elektrozariadení. Distribútor môže spätný odber odmietnuť, ak odovzdávaný elektroodpad neobsahuje základné komponenty elektrozariadenia z ktorého pochádza, alebo ak z dôvodu kontaminácie iným odpadom predstavuje riziko pre zdravie a bezpečnosť osôb. S odmietnutým odpadom sa ďalej nakladá podľa § 14 odst. 1 písm.d) zákona o odpadoch.

- prostredníctvom zberných miest v prípade veľmi malého elektroodadu ( tuškové baterky), bez povinnosti zakúpenia nového elektrozariadenia.

(5) Elektroodpad je zakázané ukladať na verejné priestranstvá obce.

(6) Zakazuje sa odovzdať elektroodpad iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou

(7) Použité batérie je možné zbierať len oddelene od ostatných odpadov (ak nie sú súčasťou elektroodpadu alebo starého vozidla).

(8) Zber použitých prenosných batérií a akumulátorov a automobilových batérií a akumulátorov je zabezpečovaný:

a) obcou prostredníctvom kalendárového zberu dvakrát ročne,

b) spätným zberom u distribútora

(9) Použité batérie a akumulátory je zakázané ukladať na verejné priestranstvá obce.

(10) Zakazuje sa odovzdať použité batérie a akumulátory iným subjektom (napr. pouliční zberači a pod.), ktorí nemajú uzatvorenú zmluvu na vykonávanie tejto činnosti s obcou.

**§12**

**Spôsob a podmienky triedeného zberu odpadov z obalov a odpadov**

**z neobalových výrobkov zbieraných spolu s obalmi**

* Obec pre nakladanie s odpadmi z obalov a odpadov z neobalových výrobkov zbieraných spolu s odpadmi z obalov uzavrela zmluvu s organizáciou zodpovednosti výrobcov pre obaly

– Natur-Pack, Bratislava

* Triedený zber odpadov z obalov a odpadov z neobalových výrobkov zbieraných spolu s obalmi sa uskutočňuje:
* Plasty sa zbierajú do 1100 l nádoby a plastových vriec - vyvážané sú 1 x mesačne.
* Sklo sa zbiera do 1100 l nádoby a plastových vriec - vyvážané sú 2 x ročne
* Papier sa zbiera do 1100 l nádoby a plastových vriec – vyvážané sú 2 x ročne
* Kovy sa zbierajú do plastových vriec – vyvážajú sa 2 x ročne

**§13**

**Spôsob a podmienky triedeného zberu veterinárnych liekov a humánnych liekov nespotrebovaných fyzickými osobami a zdravotníckych pomôcok**

1. Obec stanovuje nasledovný spôsob triedeného zberuveterinárnych liekov a humánnych liekov nespotrebovaných fyzickými osobami a zdravotníckych pomôcok:

- držiteľ veterinárnych liekov a humánnych liekov nespotrebovaných fyzickými osobami je povinný odovzdať ich do verejných lekární, ktoré sú povinné ich zhromažďovať.

Nespotrebované lieky je zakázané vyhadzovať do zmesového komunálneho odpadu.

**§14**

**Spôsob a podmienky triedeného zberu jedlých olejov a tukov**

1. Zber jedlých olejov a tukov pre fyzické osoby je zabezpečovaný bezplatne prostredníctvom zberovej spoločnosti. Termín zberu jedlých olejov a tukov a jeho vývozu zverejní obec miestnym rozhlasom a na úradnej tabuli obce . Jeho prepravu a zneškodňovanie zabezpečuje výhradne spoločnosť, s ktorou má obec uzatvorenú zmluvu.
2. Jedlé oleje a tuky je zakázané zmiešavať s komunálnym odpadom a ukladať na verejné priestranstvá, resp. k odpadovým nádobám a kontajnerom na komunálny odpad.
3. Zhromažďovanie odpadu sa uskutočňuje v deň jeho odvozu a to priamo do pristaveného vozidla na vopred určenom mieste. Oleje a tuky sa odovzdávajú v označených plastových fľašiach s funkčným uzáverom, ktoré si občania zabezpečujú samostatne.

**ŠTVRTÁ ČASŤ**

**Spôsob nahlasovania nezákonne umiestneného odpadu**

**§ 15**

1. Umiestnenie odpadu na nehnuteľnosti, ktoré je v rozpore so zákonom č. 79/2015 Z. z. sa hlási:

* orgánu štátnej správy odpadového hospodárstva – Okresný úrad Partizánske, odbor životného prostredia
* obci Nadlice, a to na Obecnom úrade počas úradných hodín alebo telefonicky starostovi obce na t.č. 0907 794 717

1. Oznámenie možno uskutočniť písomne, ústne, elektronicky.
2. Oznámenie podľa odseku 1 sa podá obci alebo okresnému úradu, v ktorého územnom obvode sa táto nehnuteľnosť nachádza.

**PIATA ČASŤ**

**Výšku nákladov na zbernú nádobu na zmesový komunálny odpad**

**§ 16**

1. Náklady na zbernú nádobu na zmesový komunálny odpad znáša pôvodný pôvodca odpadu.
2. Obec určuje výšku nákladov na zbernú nádobu na zmesový komunálny odpad, ktoré znáša pôvodný pôvodca odpadu vo výške 7,00 Eur. Túto sumu zaplatí občan priamo do pokladne obce pri prevzatí zbernej nádoby. Zbernú nádobu môže občan vymeniť raz za tri roky. Pri kratšom intervale musí občan zaplatiť plnú kúpnu cenu nádoby.

**ŠIESTA ČASŤ**

**Spoločné a záverečné ustanovenia**

**§ 17**

1. Každý je povinný nakladať s odpadmi v súlade s ustanoveniami zákona č. 79/2015 Z. z. o odpadoch a o zmene a doplnení niektorých zákonov a týmto nariadením.
2. Obec spôsobom v obci obvyklým zabezpečí informovanie obyvateľov o dôležitých skutočnostiach vzťahujúcich sa k tomuto nariadeniu. Podrobný všeobecne zrozumiteľný popis celého systému nakladania s komunálnymi odpadmi vrátane triedeného zberu v obci Nadlice zverejní obec Nadlice na svojom webovom sídle www.nadlice.sk.
3. Výšku miestneho poplatku za komunálne odpady a drobné stavebné odpady na území obce Nadlice stanovuje obec v osobitnom všeobecne záväznom nariadení obce Nadlice o miestnych daniach a o miestnom poplatku za komunálne odpady a drobné stavebné odpady.
4. Toto všeobecne záväzné nariadenie schválilo Obecné zastupiteľstvo obce Nadlice dňa 10.06.2016.
5. Toto nariadenie nadobúda účinnosť dňom 01.07.2016

V Nadliciach dňa 20.05.2016

..........................................

  Ing. Peter Dubravický

Starosta obce